U-I-151/05
Natisni
Opravilna št.:
U-I-151/05
Datum odločitve:
7. 6. 2006
ECLI:
ECLI:SI:USRS:2006:U.I.151.05
Akt:
Zakon o pokojninskem in invalidskem zavarovanju (Uradni list RS, št. 106/99, 72/2000, 124/2000, 109/01, 108/02, 26/03 – ur. p. b., 135/03, 20/04 – ur. p. b., 72/05 in 104/05 – ur. p. b.) (ZPIZ)
Slep o kriterijih za odpis, delni odpis, odlog ter obročno odplačevanje prispevkov za pokojninsko in invalidsko zavarovanje (Uradni list RS, št. 22/02), 2. čl. in  2. odst. 17. čl.
Izrek:
Pobuda za začetek postopka za oceno ustavnosti Zakona o pokojninskem in invalidskem zavarovanju (Uradni list RS, št. 106/99, 72/2000, 124/2000, 109/01, 108/02, 26/03 – ur. p. b., 135/03, 20/04 – ur. p. b., 72/05 in 104/05 – ur. p. b.) se zavrže.

Pobuda za začetek postopka oceno ustavnosti in zakonitosti 2. člena in drugega odstavka 17. člena Sklepa o kriterijih za odpis, delni odpis, odlog ter obročno odplačevanje prispevkov za pokojninsko in invalidsko zavarovanje (Uradni list RS, št. 22/02) se zavrže.
Evidenčni stavek:
Postopek pri delovnem in socialnem sodišču, v zvezi s katerim je pobudnik vložil pobudo, je ustavljen, zaradi česar pobudnik nima več pravnega interesa za oceno ustavnosti in zakonitosti izpodbijanih predpisov. Zato je Ustavno sodišče pobudo zavrglo.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Milan Slejko, Šempas
Datum vloge:
28. 4. 2005
Vrsta odločitve:
sklep
Vrsta rešitve:
zavrženje
Dokument:
US26201
Dokument v PDF obliki:
U-I-151-05.pdf
100 KB
Prenesite datoteko
U-I-151/05-9
7. 6. 2006
SKLEP
Ustavno sodišče je v postopku za preizkus pobude samostojnega podjetnika Milana Slejka, s. p., Šempas, na seji dne 7. junija 2006
sklenilo:
1. Pobuda za začetek postopka za oceno ustavnosti Zakona o pokojninskem in invalidskem zavarovanju (Uradni list RS, št. 106/99, 72/2000, 124/2000, 109/01, 108/02, 26/03 – ur. p. b., 135/03, 20/04 – ur. p. b., 72/05 in 104/05 – ur. p. b.) se zavrže.
2. Pobuda za začetek postopka oceno ustavnosti in zakonitosti 2. člena in drugega odstavka 17. člena Sklepa o kriterijih za odpis, delni odpis, odlog ter obročno odplačevanje prispevkov za pokojninsko in invalidsko zavarovanje (Uradni list RS, št. 22/02) se zavrže.
Obrazložitev
1. Pobudnik Zakonu o pokojninskem in invalidskem zavarovanju (v nadaljevanju ZPIZ-1) očita, da ne določa organa za odločanje o pritožbah zoper odločitve Upravnega odbora Zavoda za pokojninsko in invalidsko zavarovanje (v nadaljevanju Zavod), Sklepu o kriterijih za odpis, delni odpis, odlog ter obročno odplačevanje prispevkov za pokojninsko in invalidsko zavarovanje pa, da zožuje pravice, ki jih določata ZPIZ-1 in Zakon o splošnem upravnem postopku (Uradni list RS, št. 80/99 in nasl. – ZUP), ter da določa kriterije, ki so diskriminacijski.
2. Zavod pojasnjuje tako zakonsko in podzakonsko ureditev kot tudi pobudnikov primer. V zvezi s slednjim navaja, da je bil dne 5. 10. 2005 pri Delovnem in socialnem sodišču v Ljubljani opravljen poravnalni narok, na katerem je pobudnik umaknil tožbo, s čimer je bil postopek v tej zadevi ustavljen.
3. Po 24. členu Zakona o Ustavnem sodišču (Uradni list RS, št. 15/94 – v nadaljevanju ZUstS) mora tisti, ki vloži pobudo za začetek postopka, izkazati svoj pravni interes. Pravni interes za vložitev pobude je podan, če predpis neposredno posega v pravice, pravne interese oziroma pravni položaj pobudnikov. Ugoditev njihovemu predlogu pa mora privesti do izboljšanja njihovega pravnega položaja (tako npr. Ustavno sodišče v odločbi št. U-I-18/98 z dne 19. 4. 2001, Uradni list RS, št. 37/01 in OdlUS X, 76).
4. Postopek, v zvezi s katerim je vložil pobudo, je ustavljen. Pobudnik torej nima več pravnega interesa za oceno ustavnosti in zakonitosti izpodbijanih predpisov, zato je Ustavno sodišče pobudo zavrglo.
5. Ustavno sodišče je sprejelo ta sklep na podlagi 25. člena ZUstS v sestavi: predsednik dr. Janez Čebulj ter sodnica in sodniki dr. Zvonko Fišer, Lojze Janko, mag. Marija Krisper Kramberger, dr. Ciril Ribičič in Jože Tratnik. Sklep je sprejelo soglasno.
Predsednik
dr. Janez Čebulj